CELEX: 32019D1973
Language: lt
Date: 2019-11-27 00:00:00
Title: Komisijos įgyvendinimo sprendimas (ES) 2019/1973 2019 m. lapkričio 27 d. kuriuo sidabro vario ceolitas nepatvirtinamas kaip esama veiklioji medžiaga, skirta naudoti 2-o ir 7-o tipų biocidiniams produktams gaminti (Tekstas svarbus EEE)

28.11.2019   
               
               
                  LT
               
               
                  Europos Sąjungos oficialusis leidinys
               
               
                  L 307/58
               
            
         KOMISIJOS ĮGYVENDINIMO SPRENDIMAS (ES) 2019/1973
         2019 m. lapkričio 27 d.
         kuriuo sidabro vario ceolitas nepatvirtinamas kaip esama veiklioji medžiaga, skirta naudoti 2-o ir 7-o tipų biocidiniams produktams gaminti
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
         kadangi:
         
                     (1)
                  
                  
                     Komisijos deleguotajame reglamente (ES) Nr. 1062/2014 (2) pateikiamas esamų veikliųjų medžiagų, kurias reikia įvertinti, kad būtų galima patvirtinti kaip tinkamas biocidiniams produktams gaminti, sąrašas. Šiame sąraše įrašytas sidabro vario ceolitas (EB Nr.: netaikoma, CAS Nr.: 130328-19-7);
                  
               
                     (2)
                  
                  
                     buvo įvertinta, ar sidabro vario ceolitą galima naudoti 2-o tipo produktams (dezinfekantams ir algicidams, kurie nėra skirti tiesioginiam žmonių ar gyvūnų naudojimui) ir 7-o tipo produktams (plėvelių konservantams), aprašytiems Reglamento (ES) Nr. 528/2012 V priede, gaminti;
                  
               
                     (3)
                  
                  
                     Švedija buvo paskirta ataskaitą rengiančia valstybe nare ir jos vertinančioji kompetentinga institucija 2017 m. birželio 12 d. Europos cheminių medžiagų agentūrai pateikė vertinimo ataskaitas bei išvadas;
                  
               
                     (4)
                  
                  
                     2018 m. spalio 17 d. Biocidinių produktų komitetas, atsižvelgdamas į vertinančiosios kompetentingos institucijos išvadas ir vadovaudamasis Deleguotojo reglamento (ES) Nr. 1062/2014 7 straipsnio 2 dalimi, priėmė Europos cheminių medžiagų agentūros nuomones (3);
                  
               
                     (5)
                  
                  
                     remiantis tomis nuomonėmis, nėra tikėtina, kad 2-o ir 7-o tipų biocidiniai produktai, kurių sudėtyje yra sidabro vario ceolito, atitiktų Reglamento (ES) Nr. 528/2012 19 straipsnio 1 dalies b punkto kriterijus, kadangi nebuvo įrodytas pakankamas veiksmingumas;
                  
               
                     (6)
                  
                  
                     atsižvelgiant į tas nuomones, nėra tikslinga patvirtinti sidabro vario ceolitą naudoti 2-o ir 7-o tipo biocidiniams produktams gaminti, kadangi nėra laikomasi Reglamento (ES) Nr. 528/2012 4 straipsnio 1 dalyje nustatytų sąlygų;
                  
               
                     (7)
                  
                  
                     šiame sprendime nustatytos priemonės atitinka Biocidinių produktų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sidabro vario ceolitas (EB Nr.: netaikoma, CAS Nr.: 130328-19-7) nepatvirtinamas kaip veiklioji medžiaga, skirta naudoti 2-o ir 7-o tipų biocidiniams produktams gaminti.
         
         
            2 straipsnis
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2019 m. lapkričio 27 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 167, 2012 6 27, p. 1.
         
            (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).
         
            (3)  Biocidinių produktų komiteto nuomonė dėl veikliosios medžiagos sidabro vario ceolito patvirtinimo paraiškos; produkto tipas: 2, ECHA/BPC/210/2018, priimta 2018 m. spalio 17 d. Biocidinių produktų komiteto nuomonė dėl veikliosios medžiagos sidabro vario ceolito patvirtinimo paraiškos; produkto tipas: 7, ECHA/BPC/213/2018, priimta 2018 m. spalio 17 d.